
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 500 

5 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου τμήματος κτιρίου 
που βρίσκεται εντός του ρυμοτομικού σχεδίου 
Αθηνών και καθορισμός ειδικών όρων και περιορι¬ 
σμών δόμησης αυτού. 1 

Κήρυξη αναδασωτέας έκτασης 6.463ηι 2 στη θέση 
«Κορακιά» οικισμού Κρανιδίου Δήμου Κρανιδίου Ν. 
Αργολίδας. 2 


ΑΠΟΦΑΣΕΙΣ 

Αριθ. 15060/3381 (1) 

Χαρακτηρισμός ως διατηρητέου τμήματος κτιρίου που 
βρίσκεται εντός του ρυμοτομικού σχεδίου Αθηνών και 
καθορισμός ειδικών όρων και περιορισμών δόμησης 
αυτού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/88 «Τροποποίηση διατάξεων του Ν. 1577/85 “ΓΟΚ” 
και άλλες διατάξεις» (ΦΕΚ Α' 91). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», (Α 137), το οποίο 
προστέθηκε με το άρθρο 27 του Ν. 2081/92 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/97 (Α'38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Διευ¬ 
θύνσεων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων - πλην Γενικής Γραμμα- 
τείας Δημοσίων Έργων» (1126Β/16.12.1996). 


4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 17.3.1999 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικισμών. 

6. Την από 19.3.1999 σύμφωνη γνώμη της εταιρείας με 
την επωνυμία «Α. ΜΑΜΑΛΗΣ και ΣΙΑ ΟΈ.» δια της εκπρο¬ 
σώπου της Μαρίας Μάμαλη (αρ. πρωτ. ΥΠΕΧΩΔΕ 
7680/1620/19.3.1999). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο τμήμα του κτιρίου και 
σε βάθος τριών (3) μέτρων από την πρόσοψη, που βρί¬ 
σκεται εντός του ρυμοτομικού σχεδίου Αθηνών, και ειδι¬ 
κότερα επί της οδού Κορυζή αρ. 8, φερόμενο ως ιδιοκτη¬ 
σία της εταιρείας «Α. ΜΑΜΑΛΗ και ΣΙΑ Ο.Ε.», όπως φαίνε¬ 
ται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:1000, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 15060/1999 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο τμήμα του κτι¬ 
ρίου απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και διακοσμητι- 
κών στοιχείων του. 

3. Επιτρέπεται η ανακατασκευή του εσωτερικού χώρου 
του χαρακτηριζομένου ως διατηρητέου τμήματος με αλ¬ 
λαγή των εσωτερικών διαρρυθμίσεων, ενίσχυση του 
υπάρχοντος φέροντος οργανισμού και κατασκευή νέου 
φέροντα οργανισμού για την προσθήκη. 

4. Επιτρέπεται η διατήρηση του υπάρχοντος υπογείου 
με αλλαγή στάθμης από (-1,40) σε (-2,80) έτσι ώστε να δη- 
μιουργηθεί ενδιάμεσος όροφος για στάθμευση αυτοκινή¬ 
των (κάτοψη ισογείου). 

5. Επιτρέπεται το υπερυψωμένο ισόγειο του υπάρχο¬ 
ντος κτιρίου να διατηρηθεί μέχρι βάθους 3.00μ. από την 
οικοδομική γραμμή (κάτοψη Α' ορόφου). 

6. Επιτρέπεται η κατεδάφιση του με στοιχεία εζηθε βοη¬ 
θητικού κτίσματος, που βρίσκεται στο πίσω όριο του οι¬ 
κοπέδου. 

7. Επιτρέπεται η προσθήκη καθ’ ύψος επί προσόψεως Β' 
ορόφου. 

8. Επιτρέπεται η προσθήκη κατ’ επέκταση του υπάρχο- 
ντος υπογείου, ισογείου και Α' ορόφου. 

9. Επιτρέπεται η προσθήκη καθ’ ύψος και κατ’ επέκταση 
Γ και Δ' ορόφου σε εσοχή και σε απόσταση αμφότερων 
2.50 μ. από την οικοδομική γραμμή. 

10. Επιτρέπεται η προσθήκη δώματος απαραίτηση για 
την απόληξη κλιμακοστασίου και ανελκυστήρος, όπως οι 
ρυθμίσεις των παραγράφων 4,5,6,7,8,9 και 10 φαίνονται 
στα δύο (2) σχετικά πρωτότυπα διαγράμματα σε κλίμακα 
1:100 που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την 15060/1999 
πράξη του και που αντίτυπά τους σε φωτοσμίκρυνση δη¬ 
μοσιεύονται με την παρούσα απόφαση. 

11. Η στέψη του Β' ορόφου γίνεται με συμπαγές στη¬ 
θαίο πεσσούς και γείσο με ακροκέραμα βυζαντινού τύπου 
όμοια με του υπάρχοντος όσον αφορά το μέγεθος και τις 
αρχιτεκτονικές λεπτομέρειες (κυμάτια-σκοτίες). 

12. Το ισόγειο διαμορφώνεται ως χώρος στάθμευσης 
αυτοκινήτων και η υπάρχουσα πόρτα στον κεντρικό *αξο- 
να του κτιρίου κάτω ακριβώς από τον εξώστη διερεύνεται 
μέχρι πλάτους 2.30 μ. 

13. Το υπόγειο διαμορφώνεται ως αποθηκευτικός χώ¬ 
ρος- 

14. Επιτρέπεται η αλλαγή χρήσής του κπριου απο κα¬ 
τοικία σε γραφεία. 

15. Η πρόταση χρωματισμού της όψης του κτιρίου γίνε¬ 
ται ως εξής: 

- Επίχρισμα σε απόχρωση ώχρας 


- Ξύλινα κουφώματα (ρολλά) ή εξώφυλλα σε απόχρωση 
καφέ συμπεριλαμβανομένου και του ανοίγματος της ει¬ 
σόδου γκαράζ. 

- Σιδεριές εξωστών και καγκελόπορτας σε απόχρωση 
σκούρου πρασίνου. 

- Πλαίσια ανοιγμάτων - γείσα - φουρούσια - παραστάδες 
- διακοσμητικές ταινίες - πεσσοί συμπαγούς στηθαίου σε 
απόχρωση λευκού χρώματος. 

16. Η δομούμενη επιφάνεια δεν πρέπει να υπερβαίνει 
τον ισχύοντα Συντελεστή Δόμησης (3.60) της περιοχής. 
Το συνολικό ύψοςτου κτιρίου δεν πρέπει να υπερβαίνει το 
μέγιστο επιτρεπόμενο ύψος της περιοχής. 

17. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

18. Για οποιαδήποτε επέμβαση στο εξωτερικό ή εσωτε¬ 
ρικό του κτιρίου καθώς και για την τοποθέτηση επιγρα¬ 
φών απαιτείται έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

19. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1999 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθ. 1783 (2) 

Κήρυξη αναδασωτέας έκτασης 6.463 γπ 2 στη θέση «Κο- 

ρακιά» οικισμού Κρανιδίου Δήμου Κρανιδίου Ν. Αργο¬ 
λίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξεις του Ν. 3200/55 «περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Το Π. Δ. υπ’ αριθ. 51/87 (ΦΕΚ 26/ΤΑ/6.3.87) Καθορι¬ 
σμός της χώρας για το σχεδίασμά, προγραμματισμό και 
συντονισμό της Περιφερειακής Ανάπτυξης». 

4. Τις δ/ξεις του Ν. 998/79 «περί προστασίας των δασών 
κ.λ,π.» 

α) του άρθρου 41 παρ. 1 β) του άρθρου 38 παρ.1. 

5. Τις δ/γές του Υπουργείου Γεωργίας: 

α)160417/1180/8.7.80 β)182447/3049/24.9.80. 

6. Το Ν. 2503/1997 (ΦΕΚ 107/τ.Α/30.5.97 «Διοίκηση, Ορ¬ 
γάνωση, Στελέχωσητης Περιφέρειας, Ρύθμιση Θεμάτων 
για την Τοπική Αυτοδιοίκηση και άλλες διατάξεις». 

7. Την αριθμ. 5872/29.8.97 απόφαση του Γενικού Γραμ- 
ματέα Περιφέρειας Πελοποννήσου «για τοποθέτηση 


Προϊσταμένων Δ/νσεων Υπηρεσιών Περιφέρειας Πελο¬ 
ποννήσου και εξουσιοδότηση υπογραφής». 

8. Την ταυτάριθμη πρόταση της Δ/νσης Δασών Αργολί¬ 
δας με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας, αποφασίζουμε: 

Κηρύσσουμε αναδασωτέα, με σκοπό την με φυσική 
αναγέννηση επαναδημιουργία της δασικής βλάστησης 
που καταστράφηκε από εκχέρσωση τον Φεβρουάριο 
1999 με μηχανικά μέσα, το ιδιωτικό δάσος και δασική 
έκταση ιδιοκτησίας Γεωργίας χήρας Ηρακλέους Φλωρά- 
κη και Βασιλικής συζ. Δημ. Νικολέτου (αριθ. 2068/1986 
αποιρ. Δ' Πολ. τμήματος Αρείου Πάγου), εμβαδού έξι χι¬ 
λιάδων τετρακοσίων εξήντα τριών τετραγωνικών μέτρων 
που βρίσκεται στη θέση «Κορακιά» οικισμού Κρανιδίου 
Δήμου Κρανιδίου και προσδιορίζεται από τα στοιχεία: Α - 
Β-Γ-Δ-Ε-Ζ-Η-Θ-Ι-Κ-Λ-Μ-Ν-Ξ-Αστοαπό 19.4.1999 
τοπογραφικό διάγραμμα κλίμακας 1:500 που συνέταξε η 
δασοπόνος Μαρία Σφήνα και έχει όρια: 

Ανατολικά: Με ιδιωτικό δάσος. 

Δυτικά: Με ιδιωτικό δάσος. 

Βόρεια: Με ιδιωτικό δάσος. 

Νότια: Με γεωργική έκταση (ελιές - χαρουπιές). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 5 Μάΐου 1999 

Ο Γενικός Γραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

